СТАТУТ

**на Национален конкурс**

**„ПЕТДЕСЕТНИЦА – съшествието на Светия Животворящ Дух” – 2023**

Националният конкурс „ПЕТДЕСЕТНИЦА – съшествието на Светия Животворящ Дух” – 2023 е посветен на православния християнски празник Петдесетница и се провежда с благословението на

НЕГОВО СВЕТЕЙШЕСТВО БЪЛГАРСКИЯ ПАТРИАРХ НЕОФИТ и СВ. СИНОД на Българската православна църква-Българска патриаршия.

Организира се под ръководството на Ловчански митрополит Гавриил, ръководител на Културно-просветния отдел, и неговия екип при СВ. СИНОД на БПЦ-БП.

І. ЦЕЛИ:

Стимулира творческите заложби и изяви на деца и ученици, свързани със съкровищницата на християнското изкуство и православната духовност.

Разширява познанията им за божествената Св. Троица.

Задълбочава знанията на децата относно православното църковно учение за въздействието на третото Лице на Св. Троица – Бог Св. Дух – върху Църквата, общността и отделния човек.

Фокусира вниманието на децата върху присъствието на Светия Животворящ Дух в Църквата.

Набляга върху тематиката за Рождения ден на Църквата – Петдесетница.

Подчертава проявата на Св. Дух в живота на православните светии от всички времена – раннохристиянски, средновековни, възрожденски, съвременни.

Поощрява децата – участници в конкурса – да разсъждават в творбите си върху проявите на Св. Дух в историята на Българската православна църква, на българския народ и в живота на българските светии.

Привлича интереса на децата към съхраняване на българските църковни традиции в отбелязването на празника Петдесетница.

Въвлича детското съзнание в размисъл върху св. тайнство Миропомазание (Миропомазване), в което на кръстения се дават даровете на Св. Дух.  
  
Приобщава участниците в конкурса в размисъл върху действието на Св. Дух в живота на съвременните българи, на съвременните православни християни. Активизира търсене на отговори по въпроса: „Какво дават даровете на Светия Дух на християните в наше време?“

Утвърждава любовта на децата към Православната църква и вяра и отваря сърцата им за придобиване благодатта на Св. Дух.

Създава възможности за популяризиране на православната катехизация и религиозно възпитание и образование на деца и ученици в съвременното общество.

Мотивира деца и учащи, техните родители и учители, духовници и миряни за годишна духовна среща-награждаване на малките творци от цялата страна, в която те да споделят и съпреживеят правдата, мира и радостта в Св. Дух – под благослова на Св. Синод на Българската Православна Църква-Българска патриаршия.

ІІ. УЧАСТНИЦИ: Деца от детски градини в 3-та и 4-та група и ученици от 1-ви до 12-ти клас за всички детски градини, училища, школи и извънучилищни звена в България и задграничните епархии на БПЦ-БП. Участници в конкурса могат да бъдат деца и ученици, които се обучават в редовни групи или класове.

ІІІ. РЕГЛАМЕНТ: Конкурсът се провежда в ЧЕТИРИ възрастови групи и всеки участник може да представи най-много ДВЕ ТВОРБИ.

І-ва възрастова група – 3 и 4 група от ДГ.

ІІ-ра възрастова група – 1.-4. клас.

ІІІ-та възрастова група – 5.-8. клас.

IV-та възрастова група – 9.-12. клас.

ІV. РАЗДЕЛИ: Конкурсът се реализира в ТРИ раздела:

1. ИЗОБРАЗИТЕЛНО ИЗКУСТВО;

2. ЛИТЕРАТУРА;

3. ФОТОГРАФИЯ И ИНФОРМАЦИОННИ ТЕХНОЛОГИИ.

**Раздел I: ИЗОБРАЗИТЕЛНО ИЗКУСТВО**

Условие за участие: тематиката на художествените творби е редно да бъде съобразена с темата на конкурса – „Петдесетница – съшествието на Светия Животворящ Дух“. Творбите трябва да акцентират върху духовния смисъл на празника и върху третото Лице на Св. Троица – Бог Св. Дух с Неговото въздействие върху Църквата, народите, обществото, семейството, различните социални групи и отделния човек. Произведенията могат да са свързани и с празничната символика; с православни светии като съсъди на Св. Дух; с православни светини; с местни православни традиции и обичаи (НЕ езически такива!) за празниците Петдесетница или Св. Дух, и др.

ТВОРБИ С ПЛАГИАТСКИ ЕЛЕМЕНТИ се дисквалифицират.

Конкурсът се провежда в четири възрастови групи:

І-ва възрастова група – 3 и 4 група от ДГ;

ІІ-ра възрастова група – 1.-4. клас;

ІІІ-та възрастова група – 5.-8. клас;

IV-та възрастова група – 9.-12. клас.

Жанров обхват: иконопис, живопис, графика.

Материали и техника: по избор.

Формат на творбите: по избор на участника в конкурса. Творбата задължително се поставя в паспарту с размер 35/50 см. Не се разглеждат от Комисията творби, които са без паспарту.

Всяка творба задължително трябва да съдържа следната информация: в десния ъгъл на гърба на творбата да бъде написано четливо -

- Раздел.

- Трите имена на автора;

- Възраст, група / клас;

- Град / село, област, училище / ДГ / ЦПЛР / ученически клуб / енорийско училище / друга институция с учебно звено;

- Адрес и телефон за контакт с участника;

- Името на преподавателя / ръководителя / родителя и негов телефон за връзка.

При включване в конкурса участниците дават своето подразбирано съгласие творбите им да се използват за публикации, благотворителни и други цели, което дава възможност на участниците за творческа реализация, църковно-обществено признание и осъзнато добротворство.

**Раздел II: ЛИТЕРАТУРА**

Условие за участие: ще се разглеждат само ОРИГИНАЛНИ литературни творби, свързани с темата на конкурса – „Петдесетница – съшествието на Светия Животворящ Дух“. Творбите трябва да акцентират върху духовния смисъл на празника и върху третото Лице на Св. Троица – Бог Св. Дух с Неговото въздействие върху Църквата, общността и отделния човек. Произведенията могат да са свързани и с празничната символика; с православни светии като съсъди на Св. Дух; с православни светини; с местни православни традиции и обичаи (НЕ езически такива!) за празниците Петдесетница или Св. Дух, и др.

ТВОРБИ С ПЛАГИАТСКИ ЕЛЕМЕНТИ се дисквалифицират.

Творбите е необходимо да бъдат изпратени едновременно по два начина:  
> на посочения пощенски адрес и да съдържат РАЗПЕЧАТКА НА ХАРТИЕН НОСИТЕЛ в един екземпляр;

> на e-мейла на КПО в ЕЛЕКТРОНЕН ВИД: skpotdel@bg-patriarshia.bg.

Конкурсът се провежда в три възрастови групи:

ІІ-ра възрастова група – 1.-4. клас;

ІІІ-та възрастова група – 5.-8. клас;

IV-та възрастова група – 9.-12. клас.

Жанров обхват: поезия; проза.

Всяка творба задължително трябва да съдържа следната информация:

на всеки лист от едната страна е самата творба, а на гърба има следната по-подробна информация (ако, произведението продължава / свършва на следваща страница - на гърба също така присъства задължителната информация).

- Раздел и жанр (поезия или проза).

- Заглавие на творбата;

- Трите имена на автора;

- Възраст, клас;

- Град / село, област, училище / ЦПЛР / ученически клуб / енорийско училище / друга институция с учебно звено;

- Адрес и телефон за контакт;

- Името на преподавателя / ръководителя / родителя и негов телефон за връзка.

При включване в конкурса участниците дават своето подразбирано съгласие творбите им да се използват за публикации, благотворителни и други цели, което дава възможност на участниците за творческа реализация, църковно-обществено признание и осъзнато добротворство.

**Раздел III: ФОТОГРАФИЯ И ИНФОРМАЦИОННИ ТЕХНОЛОГИИ**

Условие за участие: художествените фотографии / електронните творби не трябва да са участвали в други конкурси, а да са ОРИГИНАЛНИ и свързани с отбелязване на празника Петдесетница в манастира, храма, енорията, дома и др.; с празничната символика; с православни светии като съсъди на Св. Дух; с православни светини; с местни православни традиции и обичаи (НЕ езически такива!) за празниците Петдесетница или Св. Дух, и др. Творбите трябва да акцентират върху духовния смисъл на Петдесетница и върху третото Лице на Св. Троица – Бог Св. Дух с Неговото въздействие върху Църквата, обществото и отделния човек.

ТВОРБИ С ПЛАГИАТСКИ ЕЛЕМЕНТИ се дисквалифицират.

Конкурсът се провежда за ученици любители-фотографи и разработчици на електронни и аудио-визуални произведения в две възрастови групи:

ІІІ-та възрастова група – 5.-8. клас;

IV-та възрастова група – 9.-12. клас.

**1) Фотография:**

**Формат на творбите по фотография**

> за участие се приемат САМО РАЗПЕЧАТАНИ черно-бели и/или цветни фотографии с формат 20/30 (А4) и да са отпечатани или копирани на фотохартия. Серия от 3 снимки се счита за една творба (да се посочи изрично коя поредица от снимки е серия).

> Освен на хартия, творбите ЗАДЪЛЖИТЕНО СЕ ИЗПРАЩАТ И В ЕЛЕКТРОНЕН ФОРМАТ на e-mail на КПО: skpotdel@bg-patriarshia.bg.

Всяка творба задължително трябва да съдържа следната информация:

в десния ъгъл на гърба на творбата да бъде написано четливо:

- Раздел и подраздел;

- Заглавие на творбата;

- Трите имена на автора;

- Възраст, клас;

- Град / село, област, училище / ЦПЛР / ученически клуб / енорийско училище / друга институция с учебно звено;

- Адрес и телефон за връзка с участника;

- Името на преподавателя / ръководителя / родителя и негов телефон за връзка.

При включване в конкурса участниците дават своето подразбирано съгласие творбите им да се използват за публикации, благотворителни и други цели, което дава възможност на участниците за творческа реализация, църковно-обществено признание и осъзнато добротворство.

**2) Информационни технологии:**

**Формат на творбите по Информационни технологии**За участие се приемат САМО КАЧЕСТВЕНИ в художествено и технологично отношение произведения, отговарящи на заложените в статута параметри. Могат да се комбинират само АВТОРСКИ, т.е. оригинални, а не чужди фотографски изображения, текстове, рисунки или други художествени елементи. Икони / стенописи – могат да се ползват свободно. За различните жанрове се допускат **формати на снимките** – JPG, PNG, TIF, TIFF; **програми за графичен дизайн** – Adobe Photoshop, Corel DRAW, Adobe Illustrator, Microsoft Paint, Corel Painter Classic, Macromedia Free Hand, InDesign и др.; **програми за обработка и гледане на видео** (2D и 3D) – [Молив 2D](https://bg.myservername.com/12-best-free-2d-3d-animation-software#5_Pencil_2D), [Toon Boom Harmony](https://bg.myservername.com/12-best-free-2d-3d-animation-software#9_Toon_Boom_Harmony), [FlipBook](https://bg.myservername.com/12-best-free-2d-3d-animation-software#10_FlipBook), [OpenToonz](https://bg.myservername.com/12-best-free-2d-3d-animation-software#11_OpenToonz), [TupiTube](https://bg.myservername.com/12-best-free-2d-3d-animation-software#12_TupiTube), Davinci Resolve, Avid Media Composer, Adobe Premiere Pro, Sony Vegas, Movie Maker, Avid, Final Cut Pro. ASF, ASX, MPG, MPEG, WMV, SWF, AVI, MOV, както и други програми с безплатен достъп на ползване (при изрично посочване на програмата в описанието на творбите).

Творбите ЗАДЪЛЖИТЕНО СЕ ИЗПРАЩАТ В ЕЛЕКТРОНЕН ФОРМАТ:

> на e-mail на КПО: [skpotdel@bg-patriarshia.bg](mailto:skpotdel@bg-patriarshia.bg) (ако са по-големи – чрез линк за сваляне от Интернет);

> или на електронен носител на пощенския адрес на КПО.

**Жанров обхват:**

**А. Електронна презентация / картина / страница**

- Power Point презентация (до 10 слайда);

- Електронен празничен стикер;

- Електронна картинка;

- Електронна поздравителна картичка;

- Електронен фотоколаж (размер – до 15 MB, разделителна способност – до 300 dpi, дълбочина на цветовете – до 24 bit; максимална ширина и височина на изображението до 2048 pixels);

- Електронен плакат / лийфлет (обява, покана за предстоящ празник / събитие в църковна среда – за Петдесетница, Св. Дух – формат PDF).

- Електронна Интернет страница на храм / манастир / църковна институция, състояща се от три подстраници с разновидности: а) начална, разписание на богослуженията и новини със снимки на храма / манастира / институцията; б) начална, разписание на богослуженията и библиотека; в) начална, разписание на богослуженията, духовенство при храма / манастира; г) начална, разписание на богослуженията, дейности при храма / манастира / институцията; д) начална, разписание на богослуженията и история на храма / манастира / институцията, и др. Проектите не се публикуват в Интернет, а се изработват в статичен вид, без да се ползват социалните мрежи.

**Б. Електронна реклама**

- Електронен банер – статичен / динамичен / флаш (напр. за сайтове на храмове и манастири, църковни институции, църковни книжарници, магазини, и др.);

- Електронно лого (за книжни издания, плакати, уеб-сайтове и др. – формат PDF);

**В. Видео**

- Видеоанонс (до 1 мин. – за предстоящ празник в църковна среда – Петдесетница, Св. Дух)

- Видеоклип (до 3 мин.)

- Видеофилм (до 3 мин. – интервю, репортаж, късометражен документален филм)

Всяка творба задължително трябва да съдържа следната информация в края на електронния файл или като допълнителен файл:

- Раздел / подраздел и жанр;

- Заглавие на творбата;

- Трите имена на автора;

- Възраст, клас;

- Град / село, област, училище / ЦПЛР / ученически клуб / енорийско училище / друга институция с учебно звено;

- Адрес и телефон за връзка с участника;

- Името на преподавателя / ръководителя / родителя и негов телефон за връзка.

При включване в конкурса участниците дават своето подразбирано съгласие творбите им да се използват за публикации, благотворителни и други цели, което дава възможност на участниците за творческа реализация, църковно-обществено признание и осъзнато добротворство.

V. НАГРАДИ:

Във всеки раздел и всяка възрастова група ще бъдат раздадени грамоти и награди за 1-во, 2-ро и 3-то място. Предвидена е и Специална награда на Светейшия Български Патриарх Неофит, както и поощрителни награди. За някои от най-високите награди при възможност се предвиждат кратки обучения като форма на награждаване и др.

На участниците в конкурса, които не са сред победителите, ще бъде връчен сертификат за участие само при предварителна заявка. (Желаещите учители / родители да напишат заявка в свободен текст, съдържаща имената на учениците / децата, раздел / подраздел / жанр, в който участват, клас, възраст, училище, адрес, телефон за връзка, и да посочат изрично, че желаят сертификат/и).

VІ. КРАЕН СРОК ЗА ИЗПРАЩАНЕ НА КОНКУРСНИТЕ ТВОРБИ:

26. 03. 2023 г. – ВАЖИ ДАТАТА НА ПОЩЕНСКОТО КЛЕЙМО / КУРИЕРСКАТА ПОРЪЧКА.

Адрес за изпращане на конкурсните творби:

БИСЕР БОЖКОВ

СВ. СИНОД на БПЦ-БП, КУЛТУРНО-ПРОСВЕТЕН ОТДЕЛ

ЗА НАЦИОНАЛНИЯ КОНКУРС „ПЕТДЕСЕТНИЦА – съшествие на Светия Животворящ Дух”

УЛ. „ОБОРИЩЕ” № 4

1000 СОФИЯ

БЪЛГАРИЯ

VІІ. ДОПЪЛНИТЕЛНА ИНФОРМАЦИЯ:

Оценяването ще се осъществи от три комисии от експерти в съответните раздели (Изобразително изкуство, Литература, Фотография и Информационни технологии). Ако роднина на член от комисия участва в конкурса, този член няма право да оценява творбата/творбите на своя роднина, за да бъдат избегнати всякакви съмнения за конфликт на интереси. В такива случаи и за да се запази броят на оценителите за всяка една творба, се удвоява оценката на председателя на комисията или на следващ член на журито (ако в конкурса участва роднина на председателя).

Имената на НАГРАДЕНИТЕ УЧАСТНИЦИ С ПРОТОКОЛА НА ЖУРИТО ОТ СЪОТВЕТНИЯ РАЗДЕЛ ще бъдат публикувани на 12. 04. 2023 г. (ВЕЛИКА СРЯДА) в Официалния сайт на Св. Синод на БПЦ-БП, Раздел НОВИНИ: http://bg-patriarshia.bg/news

НАГРАЖДАВАНЕТО на участниците в Националния конкурс „ПЕТДЕСЕТНИЦА – съществието на Светия и Животворящ Дух” ще бъде на 14. 05. 2023 г. (5 Неделя след Пасха – на Самарянката) след приключването на празничната св. Литургия в столичния храм „Св. св. Кирил и Методий“ (гр. София, ул. „Георг Вашингтон” № 47, до Женския пазар и Лъвов мост).

Някои от НАГРАДЕНИТЕ ЛИТЕРАТУРНИ ТВОРБИ ще бъдат представени от самите победители или техни представители в кратък рецитал в залата на Енорийския център (ет. 1) при храм „Св. св. Кирил и Методий“ на 14. 05. 2023 г. след награждаването. ПОБЕДИЛИТЕ в конкурса ХУДОЖЕСТВЕНИ, ФОТОГРАФСКИ И ЕЛЕКТРОННИ ТВОРБИ ще бъдат представени в открита изложба пак там. ВИДЕОТВОРБИТЕ-ПОБЕДИТЕЛИ в конкурса ще бъдат представени в Официалния сайт на Св. Синод.

Наградените КОНКУРСНИ ТВОРБИ НЕ СЕ ВРЪЩАТ НА УЧАСТНИЦИТЕ, а остават в архива на КПО при СВ. СИНОД на БПЦ-БП. Препоръчва се участниците да заснемат / копират своите творби, за да разполагат с тях в личните си архиви. Настоящият статут предвижда, след изтичане на конкурсната изложба, творби от Раздели „Изобразително изкуство“ и „Фотография и Информационни технологии“ да участват в благотворителна разпродажба със социално-милосърдна насоченост към деца в нужда.

При успешно изработване на електронни творби те може да бъдат предложени за одобрение и прилагане в дейността на даден храм / манастир / църковна институция.

Част от творбите могат да намерят своето място в подаръчните сборници на Св. Синод, в Официалния синодален сайт, както и във в. „Стандарт“, „24 часа“ и други медии.

За контакт:

Д-р Десислава Панайотова, експерт „Програми и проекти“ – тел. за връзка: +359 2 987 56 11, вътр. 217

Бисер Божков, секретар – моб. 0895 123 900

Културно-просветен отдел при Св. Синод на БПЦ-БП

e-mail: skpotdel@bg-patriarshia.bg

РЪКОВОДИТЕЛ НА КУЛТУРНО-ПРОСВЕТЕН ОТДЕЛ при СВ. СИНОД НА БПЦ-БП:

ЛОВЧАНСКИ МИТРОПОЛИТ

† Г А В Р И И Л